Aalborg Stiftstidende, 1839-08-24
Jyllandsposten fremsætter endvidere følgende Spørgsmaal til Hr. Overauditeur Lassen, som vi hidsætte her, da de give Læserne et Tilbageblik paa den hele Watsonske Affaire: "Hvad Hastværk - spørge vi - var da her paa Færde med Auctioneringen af Skibets Jnventarium og Takkelage, som, efter at være bragt i Land, dog ei var udsat for at forgaae? Mon Hr. Lassen noget Øieblik kunde tvivle paa, at en Auction af dennes Omfang og Betydenhed ei havde fortjent den meest extendeerte Publication for at hidkalde Liebhavere, fra alle Landets Kanter, Mon det ved denne overilede Auction var at formode, som forud spaaedes, at Skib med Takkelage neppe vilde udbringes til 1000 Rbd., ihvorvel Skibet alene var assureret for 18,000 Rbd. Kan Hr. Lassen nogentid forsvare en Fremgangsmaade som den, ved denne utidig berammede Auction for en Spotpriis at have villet bortsolgt dette kostbare Skib med Takkelage, som Tiden nu viste Jntet feilede, og var dette ei skeet, dersom Lloydsagentens Protest ikke havde forpurret denne utidige Øvrighedshandling? Mon Hr. Lassen som kongelig Embedsmænd kan forsvare den Adfærd, at lade tvende Personer syne Skibet, som selv vare Bjergere" og følgelig interesserede i den Omstændighed, at Skibet blev erklæret for Vrag? Mon det var rigtigt, at han ei paalagde Synsmændene at anstille Pumpeforsøg, som dog kun er det eneste ubedragelige Beviis, om et Skib er Vrag eller ikke, Kan det forsvares, at Skønnet først blev beediget (thi dette er Sandhed og ei Løgn) 2de Dage, efterat Bjergning af Skibets Takkelage og Jnventarium var paabegyndt, Var det passende for Øvrighedspersonen, som her skeete, at opfordre Overskjønsmændene til at give Betænkning om Retmæssigheden og Rigtigheden, af hans Embedshandlinger? Hvad Grund har Hr. Lassen, til i private Breve at udskjælde Viceagenten for en "Rabuliste, troer han derved at indlægge sig nogen Ære, Er det sømmeligt for en kgl. Embedsmand under en Sag, som nærværende, ved privat Correspondence at indvirke paa LoydsAgenten og deri indflette saadanne betegnende Ord, som de: at denne er ført bag Lyset, aldenstund saadant var gediegen Logn, samt at han af Consideration vil føre ham paa rette Vei, som neppe var Sandhed." (Disse sidste Spørgsmaal referere sig til adskillige i "Jyllandspostens" tidligere Artikel omtalte Breve fra Overauditeur Lassen til Londsagenterne, Dhrr. Ph. H. Ree & Co. i Randers og disses Huus i Hamborg) Var det rigtigt, at Hr. Lassen ei strax vilde respectere Amtets Resolution om Skibets Løsgivelse og ved saa intetsigende Protest som den af Procurator Rørbye nedlagte: at Depositum ei er Penge" at tvinge vedkommende Handelsbetjent til atter at søge Hjælp hos den retsindige Amtmand i Hjørring, hvis ivrige Bestræbelse det her kun var at fremme den gode Sag, Til disse Spørgsmaal kunde man endvidere ønske det besvaret, hvorvidt Hr. Lassens Fuldmægtig, som paa den vigtige Auctionsdag skulde have ført den altformaaende Hammer, senere, ifølge høiere Ordre, blev tilkjendegivet at vige denne Plads, da denne Omstændighed synes at indeholde en meget talende og vistnok velanvendt Forsigtighedsregel. - Da Hr. Lassen nærer den Mening om sin egen Handlemaade som vi tilforladeligen kunne forsikkre ham om, er aldeles forskjellig fra den, man almindelig hører udtalt – at han i enhver Henseende kan forsvare den som lovlig og rigtig, overlade vi til ham selv, hvorvidt han finder det kjedsommeligt eller ikke, at besvare Læserne hine Spørgsmaal, idet Autorskabet af hiint Jnserat i Jyllandsposten med dybeste Foragt skuer ned paa den Embedshandling, som ydermeere giver fremmede Nationer Anledning til at udtordne det Ønske om vort Danmark: Hellere i Vesterhavet drukne med Mand og Muus, end blive flaaet paa den jydske Strand!